1. ΑΝΑΓΚ. ΝΟΜΟΣ της 23/25 Ιαν. 1936 Περί τροποποιήσεως και συμπληρώσεως του  ν. 602 περί Συνεταιρισμών και των τροποποιησάντων αυτόν μεταγενεστέρων νόμων. ΄Αρθρ.1.-1.Προς σύστασιν συνεταιρισμού, έχοντος ως σκοπόν την ανάληψιν της προμηθείας ή κατασκευής ειδών αναγκαιούντων εις την στρατιωτικήν υπηρεσίαν, απαιτείται όπως συναφθή εγγράφως καταστατικόν μεταξύ είκοσι πέντε τουλάχιστον προσώπων. 2.Τα μέλη του συνεταιρισμού δέον να διαμένωσι μονίμως εις την έδραν αυτού. 3.Οι συνιστώντες συνεταιρισμόν δια τον ανωτέρω σκοπόν συνεταίροι, δέον να μετέρχωνται ως κύριον επάγγελμα το αυτό προς την εργασίαν, ήτις σκοπείται να εκτελεσθή δια της συνεργασίας των μελών αυτού. 4.Απαγορεύεται η εγγραφή του αυτού προσώπου ως μέλους εις πλείονας του ενός συνεταιρισμού, επιδιώκοντας τον αυτόν σκοπόν, αδιακρίτως της έδρας αυτών. Οι παραβάται τιμωρούνται με φυλάκισιν μέχρις ενός έτους ή με χρηματικήν ποινήν μέχρι δέκα χιλιάδων δραχμών ή με αμφοτέρας τας ποινάς ταύτας. Δια το μέτρον των χρηματικών ποινών βλ. άρθρ. 2 ν. 110/1945 και άρθρ. 57 Ποιν. Κώδικος (τόμ. 8 σελ. 6 και 28). 5.Το καταστατικόν απαιτείται, όπως περιέχει, πλην των υπό των διατάξεων του ν. 602, ως ετροποποιήθη και συνεπληρώθη, απαιτουμένων όρων και τον ακριβή σκοπόν της συστάσεως του συνεταιρισμού. 6.Απαγορεύεται εις τον αυτόν συνεταιρισμόν να έχη ως αντικείμενον την ανάληψιν της προμηθείας ή κατασκευής ειδών μη στενώς συναφών προς άλληλα, εκ των αναγκαιούντων εις την στρατιωτικήν υπηρεσίαν. ΄Αρθρ.2.-Δια την έγκρισιν του καταστατικού του συνεταιρισμού απαιτείται, όπως υποβληθή εις το υπουργείον της Εργασίας: α)Το καταστατικόν του συνεταιρισμού εν πρωτοτύπω. β)Πιστοποιητικά εκδεδομένα εις διπλούν εφ’ απλού χάρτου, δι’ ένα έκαστον των συνεταίρων υπό της αστυνομικής  αρχής του τόπου, εις ην ούτος διαμένει κατά τον χρόνον της υποβολής προς έγκρισιν του καταστατικού. Έκαστον πιστοποιητικόν δέον να περιέχη: 1)Το ονοματεπώνυμον, την ηλικίαν, τον τόπον καταγωγής, τον τόπον της μονίμου διαμονής του συνεταίρου και το χρονικόν διάστημα, καθ’ο διαμένει εις τούτον. 2)Το επάγγελμά του και γενικώς την εργασίαν ην εκτελεί μετ’ ακριβούς ενδείξεως του τόπου της ασκήσεως τούτου (πόλις, οδός κλπ.). 3)Βεβαίωσιν, ότι ο συνεταίρος δεν εμφορείται υπό ιδεών τεινουσών εις την υπονόμευσιν της καθεστηκυίας τάξεως. 4)Να φέρη την φωτογραφίαν του συνεταίρου διαστάσεων τουλάχιστον 0,08 Χ 0,06 μ. ΄Αρθρ.3.1.-Το υπουργείον της Εργασίας, εξετάζον τα κατά το προηγούμενον άρθρον υποβληθέντα στοιχεία και ελέγχον ταύτα και το καταστατικόν, ούτινος τας διατάξεις δύναται να τροποποιήση, εφ’ όσον αντίκεινται εις τους κειμένους νόμους εκδίδει την υπουργικήν πράξιν περί εγκρίσεως ή τροποποιήσεως του καταστατικού του συνεταιρισμού. 2.Η υπουργική πράξις της εγκρίσεως ή τροποποιήσεως του καταστικού περιλαμβάνουσα την επωνυμίαν, τον σκοπόν, την έδραν, τον αριθμόν των συνεταίρων, την συνεταιρικήν μερίδα, τον αριθμόν των άρθρων του καταστατικού, δημοσιεύεται δωρεάν επιμελεία του υπουργείου Εργασίας εις την Εφημερίδα της Κυβερνήσεως. 3.Το καταστατικόν μετά του ενός των εις διπλούν πιστοποιητικών παραμένει εις το αρχείον του υπουργείου της Εργασίας, το έτερον δε των πιστοποιητικών αποστέλλεται μετ’ αντιγράφου του καταστατικού και της εγκριτικής υπουργικής πράξεως εις την αρμοδίαν υπηρεσίαν του υπουργείου των Στρατιωτικών δια να χρησιμεύση προς καταρτισμόν μητρώου και ελέγχου των συνεταίρων κατά το στάδιον της προμηθείας ή κατασκευής των ειδών. 4.Πάσα τροποποίησις του καταστατικού και πάσα εγγραφή νέων συνεταίρων δέον να εγκρίνηται δια πράξεως       του      επί       της       Εργασίας υπουρ γού τηρουμένων των διατυπώσεων του παρόντος. Σελ.191 .509. Συνεταιρισμοί στρατιωτικών ειδών 14.Γ.δ.1 5.Ομοίως δι’ αποφάσεως του υπουργού της Εργασίας προκαλουμένης τη υποδείξει της στρατιωτικής ή άλλης αρμοδίας υπηρεσίας διαγράφονται μέλη συνεταίρων μη κατέχοντα καλώς την τέχνην της ειδικότητός των ή πλημμελώς εκτελούντα την εργασίαν των, ή δεικνύοντα ανευλάβειαν προς τα όργανα της στρατιωτικής υπηρεσίας ή εκδηλούντα τάσεις ανατρεπτικάς κατά του κοινωνικού καθεστώτος. 6.Οι συνεπεία τοιαύτης αποφάσεως διαγραφόμενοι απαγορεύεται εν τω μέλλοντι να εγγραφώσιν ως μέλη τοιούτων συνεταιρισμών. 7.Αι υπουργικαί αποφάσεις περί εγγραφής και διαγραφής μελών των τοιούτων συνεταιρισμών κοινοποιούνται εις το υπουργείον των Στρατιωτικών και εις τους οικείους συνεταιρισμούς. Αρμοδιότητα του Νομάρχου βλ. εν άρθρ. 104 Β.Δ. 3/8 Οκτ. 1949 περί Νομαρχών κλπ (τόμ. 2 σελ. 179). ΄Αρθρ.4.-1.Τον μήνα Μάρτιον εκάστου έτους η διοίκησις εκάστου συνεταιρισμού υποχρεούται να υποβάλη εις το υπουργείον Εργασίας πίνακα των αναληφθεισών εργολαβιών ή προμηθειών μετ’ αντιγράφου των παρ’ αυτών υπογραφεισών συμβάσεων και ισολογισμόν και απολογισμόν της περιουσιακής καταστάσεως και των εργασιών εν γένει, κεκλεισμένων με την 31 Δεκεμβρίου του λήξαντος έτους και εις το υπουργείον της Εργασίας και των Στρατιωτικών ονομαστικόν κατάλογον περιέχοντα το ονοματεπώνυμον όλων των συνεταίρων, τον τόπον διαμονής και την διεύθυνσιν εκάστου τούτων. 2.Ο ονομαστικός ούτος κατάλογος δέον να συνοδεύηται από υπευθύνους ατομικάς δηλώσεις εκάστου συνεταίρου, δηλούντος ότι παραμένει συνεταίρος. Αι ατομικαί δηλώσεις δέον να είναι θεωρημέναι από την αστυνομικήν αρχήν του τόπου της κατοικίας του δηλούντος, βεβαιούσαν το έγκυρον της υπογραφής του. Δια τους αγραμμάτους συνεταίρους υπογράφουσι δύο μάρτυρες επί παρουσία της αστυνομικής αρχής. Σελ. 192 ΄Αρθρ.5.-1.Εις τους κατά τας διατάξεις του παρόντος εγκεκριμένους συνεταιρισμούς, δύναται να ανατίθεται παρά της στρατιωτικής υπηρεσίας η προμήθεια ή η κατασκευή ειδών αναγκαιούντων εις το στράτευμα και άνευ δημοσίου διαγωνισμού. Κατά πάσαν περίπτωσιν εν ισότητι προσφοράς μεταξύ οιωνδήποτε μειοδοτών προτιμώνται οι συνεταιρισμοί ούτοι, οίτινες προς τοις άλλοις, επιτρέπεται να απαλλάσσωνται της εκ των προτέρων καταβολής εγγυήσεως, αντικαθισταμένης δια της κρατήσεως 10% εκ του χρηματικού ποσού εκάστου εκ των ενταλμάτων των προς πληρωμήν αυτών εκδιδομένων υπό της αρμοδίας αρχής. Η κράτησις αύτη επιστρέφεται μετά την πλήρη εκπλήρωσιν των υποχρεώσεων του συνεταιρισμού. 2.Ομοίως δύναται να επιβάλληται παρά της στρατιωτικής υπηρεσίας εις προμηθευτάς ή εργολάβους, όπως προς κατασκευήν ειδών, προοριζομένων δια το στράτευμα προσλαμβάνουν μέλη συνεταιρισμών υποδεικνυομένων παρά ταύτης και ανεγνωρισμένων κατά τας διατάξεις του παρόντος νόμου. 3.Πας άλλος συνεταιρισμός μη ανεγνωρισμένος κατά τας διατάξεις του παρόντος νόμου, δεν απολαμβάνει των ευεργετημάτων του παρόντος άρθρου. 4.Θεωρείται έγκυρος η προ της ισχύος του παρόντος καθ’ οιονδήποτε τρόπον ανάθεσις υπό της στρατιωτικής υπηρεσίας της προμηθείας ή κατασκευής ειδών εις συνεταιρισμούς ή συνεργατικάς εν γένει. .510. 14.Γ .δ.1 Συνεταιρισμοί στρατιωτικών ειδών ΄Αρθρ.6.-1.Η αναλαμβανομένη προμήθεια ή εργασία της στρατιωτικής υπηρεσίας δέον, επί ποινή ακυρότητος των συμβάσεων και ανακλήσεως της ανατεθείσης εργασίας, να εκτελήται αποκλειστικώς παρά του συνεταιρισμού απαγορευομένης της εκχωρήσεως των δικαιωμάτων του. 2.Αι εργασίαι κατασκευής δέον να εκτελώνται αποκλειστικώς και μόνον από μέλη του αναλαβόντος την κατασκευήν συνεταιρισμού. 3.Εάν δια την κατασκευήν εχρησιμοποιήθησαν πρόσωπα ξένα προς τους συνεταίρους ή απησχολήθησαν ολιγώτεροι των τριών τετάρτων εκ των συνεταίρων ο συνεταιρισμός στερείται εφεξής των ευεργετημάτων του προηγουμένου άρθρου. 4.Η στρατιωτική υπηρεσία έχει το δικαίωμα να επιβάλλη πρόστιμα εις τον συνεταιρισμόν δια πλημμελή εκτέλεσιν της εργασίας υπό των συνεταίρων, ως και δια τας παραβάσεις των ανωτέρω υπ’ αριθ. 2 και 3 παραγράφων. ΄Αρθρ.7.-1.Δύναται ο υπουργός της Εργασίας δι’ ητιολογημένης αποφάσεως του ν’ ανακαλή αποφάσεις εγκρίσεως καταστατικών συνεταιρισμών ή τροποποιήσεως αυτών ή προσαρμογής καταστατικού του ν. 602 προς τον ν. 4202, εάν κατά την κρίσιν του δεν υπήρχον κατά την έγκρισιν ή εξέλιπον μεταγενεστέρως αι προυποθέσεις υφ’ ας εξεδόθησαν αι ανακαλούμεναι αποφάσεις. Εν τη περιπτώσει ταύτη δια της αυτής υπουργικής αποφάσεως ρυθμίζεται η περαιτέρω κατάστασις του συνεταιρισμού ως και αι εν τω μεταξύ γεννηθείσαι δοσοληψίαι αυτού  και  αι  εν  γένει   υποχρεώσεις, σχέσεις  και  δικαιώματα των συνεταιρισμών προς τα μέλη και τους τυχόν τρίτους και τανάπαλιν. 2.Το υπουργείον Εργασίας δύναται οποτεδήποτε να διατάξη την σύγκλησιν συνελεύσεως των μελών των αστικών συνεταιρισμών με θέματα οριζόμενα υπό του αρμοδίου υπουργού, παρισταμένου απαραιτήτως ενός των επιθεωρητών των συνεταιρισμών κατά τας ούτω συγκαλουμένας συνελεύσεις. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Αρμοδιότητα του Νομάρχου βλ. εν άρθρ. 104 Β.Δ. 3/8 Οκτ. 1949 περί Νομαρχών κλπ. (τόμ. 2 σελ. 179). Σελ.193 .511. Συνεταιρισμοί στρατιωτικών ειδών 14.Γ.δ.1 .512. 14.Γ .δ.1 Συνεταιρισμοί στρατιωτικών ειδών